钦定古今图书集成/历象汇编/历法典/第085卷 > 《新法历书一》 > 图
## 钦定古今图书集成/历象汇编/历法典/第085卷 > 《新法历书一》 > 图

论天总分三容浑仪亦仿之天有正有斜有平行设使南北极等赤道为过顶圈则以直角交地平即为正球得昼夜恒等诸曜之出没或上或下恒如一盖惟此天之容距赤道左右圈各自为平分故诸星随宗动之旋转自等又使北

夜之逓换，亦无诸曜每日出没之行。惟太阳半年在
地平上，恒见不隐；半年在地平下，恒隐不见。盖以黄
道斜交地平，春秋二节，令距北半圈者在上，距南半
圈者在下，而距赤道南北平圈，皆与地平为平行，故
诸星居之亦平行。又天下总属南北二极，或正居赤
道下者少，而在赤道左右两极之间者多。此不拘相
距多寡，即为斜球。盖凡平行圈皆与地平为斜切，或
多半在地平上，少半在下；或少半在上，多半在下。或
去赤道向上极之圈以大半出，向下极之圈以大半
入，盖极愈高，而上下之弧愈不平，此即昼夜之所以
异，而诸曜自有其出没之时，近两极处，亦有恒见与
“恒不见之星”，所繇也。

《浑天仪》，赤道平行圈。

“前六圈者，皆浑仪之大圈也。”乃更加小圈于赤道南
北各二十三度有奇，为冬至昼短夜长圈，夏至昼长
夜短圈。或再于二至圈之南北，距赤道最远而小，以
赤极为心，黄极为界，为南北两极圈。此四圈并赤道
圈分天与地，共为五带。中一带乃赤道下也，地甚热。
在末之两带，距赤道远，地反甚寒。惟中、末之间得煖
气，四时不变，万物利于长养。何者？冬夏二至之圈限，
太阳绕地之界，令其在圈内过顶恒分，昼夜略等，太
阳正照，下地生热。南北两极之圈限，黄赤二极之距，
为昼长出十二时之初界。

在十二时内，昼长之恒法，惟南北极圈以往，或太阳渐不入，得昼为一二日渐长至数月或渐不出，得夜长如前。故两极圈为昼长出十二时之初界。